Vincent Kane

Darlledwr ac awdur o Gymru yw Vincent Kane, OBE (ganwyd 13 Ionawr 1935), a adnabyddir yn bennaf am ei yrfa gyda'r BBC. Bu'n gadeirydd Canolfan Ansawdd Cymru, Gŵyl Theatr Cerdd Ryngwladol a'r Cardiff Initiative.

 Bywgraffiad 
Ganwyd Kane yng Nghaerdydd. Yn 1960, enillodd Kane wobr ddadlau 'Mace' papur newydd yr Observer, yn siarad gyda Mary O'Neill[http://flynn.debating.net/macewin.htm Winners of the John Smith Memorial Mace,]  2004; Adalwyd 24 Tachwedd 2015 yn cynrychioli Prifysgol Caerdydd.

Mae Kane yn fwyaf adnabyddus am ei waith fel cyflwynydd a chyfwelydd gyda'r BBC, lle fu'n gweithio am bron 36 mlynedd. Cyflwynodd raglenni teledu fel Wales Today a Week In Week Out ac ar y radio cyflwynodd Good Morning Wales a Meet For Lunch (BBC Radio Wales). Roedd yn adnabyddus am ei dechneg holi treiddgar a chadarn mewn arddull Paxmanaidd, er bod hynny flynyddoedd cyn i Paxman wneud ei enw ar deledu.Matt Thomas, 'We didn't have rules; During his remarkable broadcasting career, Vincent Kane interviewed Richard Burton and covered some of the biggest news stories of the 20th century', Western Mail, 15 Mai 2010. Cychwynnodd Kane fel gohebydd ar Wales Today yn 1962, ac fe aeth ymlaen i fod yn gyflwynydd cyntaf Week In Week Out yn 1964,Vincent Kane, hippies, mini-skirts and a legend, BBC South West Wales; 13 Mai 2010. y rhaglen materion cyfoes wythnosol. Dychwelodd i gyflwyno Wales Today rhwng 1986 a 1993, gan adael BBC Wales yn 1998.

Ym Mehefin 1998 rhoddwyd iddo Order of the British Empire (OBE) am "wasanaethau i Ddarlledu yng Nghymru".O.B.E., Atodiad i'r London Gazette, 11 Mehefin 1988.

Sefydlodd Kane Ganolfan Ansawdd Cymru yng nghanol yr 1980au, gan ymddeol o'i rôl cadeirydd yn Rhagfyr 2012.Eoghan Mortell, Vincent Kane’s long good-bye , Blog Click on Wales (Sefydliad Materion Cymru).

Bywyd personol
Mae'n briod â Mary, ac mae ganddynt tri o blant. Maent yn byw yn Cyprus.

 Cyfeiriadau 

Categori:Genedigaethau 1935
Categori:Cyflwynwyr teledu o Gymru
Categori:Newyddiadurwyr o Gymru